Γκέργκι Φίστα

Ο Γκέργκι Φίστα (αλβαν. Gjergj Fishta, 23 Οκτωβρίου 1871 – 30 Δεκεμβρίου 1940) ήταν Αλβανός ποιητής, Φραγκισκανός μοναχός, δάσκαλος, μεταφραστής και συγγραφέας εν γένει. Ως ένας από τους πρωτεργάτες της Αλβανικής εθνικής αφυπνίσεως (rilindas), θεωρείται από πολλούς ως εθνικός ποιητής της Αλβανίας, με εμβληματικό έργο του το επικό ποίημα Η Λύρα των Βουνών (Lahuta e Malcís). Υπήρξε συντάκτης δύο εκ των εγκυρότερων περιοδικών της χώρας μετά την ανεξαρτησία της, των Posta e Shypniës και Hylli i Dritës.

Ο Φίστα, παρότι μοναχός, ήταν δημόσιο και πολιτικό πρόσωπο: Διετέλεσε πρόεδρος της επιτροπής του Συνεδρίου του Μοναστηρίου, η οποία επεκύρωσε τη χρήση του αλβανικού αλφαβήτου, και μέλος της αλβανικής αντιπροσωπίας στη Συνδιάσκεψη ειρήνης των Παρισίων το 1919. Το 1921 έγινε μέλος, ακόμα και αντιπρόεδρος του Αλβανικού Κοινοβουλίου, ενώ κατά τις επόμενες δύο δεκαετίες, μέχρι τον θάνατό του, ήταν μία από τις πνευματικές και λογοτεχνικές μορφές με τη μεγαλύτερη επίδραση στη χώρα του. Μετά την ανάληψη της εξουσίας στην Αλβανία από το κομμουνιστικό καθεστώς, απαγορεύθηκε η κυκλοφορία όλων των λογοτεχνικών έργων του, μια απαγόρευση που διάρκεσε μέχρι την πτώση του κομμουνισμού στην Αλβανία. Το 1931 είχε τιμηθεί με το ελληνικό παράσημο Τάγμα του Φοίνικος.

Παραπομπές

Πηγές








 Εξωτερικοί σύνδεσμοι 
 Βιογραφία (στο "Classical")

Κατηγορία:Αλβανοί ποιητές
Κατηγορία:Φραγκισκανοί μοναχοί
Κατηγορία:Ακτιβιστές της Αλβανικής Εθνικής Αφύπνισης
Κατηγορία:Αλβανοί συγγραφείς
Κατηγορία:Μεταφραστές
Κατηγορία:Αλβανοί πολιτικοί
Κατηγορία:Αλβανοί Χριστιανοί
Κατηγορία:Τάγμα του Φοίνικος